Jelgavas latviešu draudzes vecāko kolektīvam

\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_

iesniegums

Ar šo paziņojam, ka atstājam Jehovas liecinieku organizāciju.

Šādi ir daži galvenie iemesli:

1. ‘Vai gribat Dieva vārdā izvirzīt nepatiesas apsūdzības un melot viņa dēļ? ’ (Ījaba 13:7) Skatoties Australian Royal Commission (ARK) tiesas prāvu, kurā par liecinieku tika izsaukts Jehovas liecinieku vadošās padomes pārstāvis Džefrijs Džeksons, mēs esam nonākuši pie sekojoša secinājuma: Džefrijs Džeksons, bērnu seksuālās izmantošanas lietā nr. 29, pēc tam, kad ir devis zvērestu uz Jaunās pasaules Bībeles tulkojuma,

nekaunīgi melo un izvairās dot skaidras atbildes uz tiesneses uzdotajiem jautājumiem. Viņš tika iztaujāts vairāk kā trīs stundas un šajā laikā apgalvoja, ka nezin atbildes uz ļoti vienkāršiem jautājumiem, uz kuriem būtu spējīgs atbildēt jebkurš draudzes vecākais, jebkurā liecinieku draudzē. Tāpat, kad Džeksonam tika uzdots jautājums, vai seksuālas izmantošanas gadījumos, kad izmantotas mazas meitenes, tiesas komitejās nebūtu iespējams piesaistīt sievietes, kas cietušajiem situāciju

atvieglotu, viņš atbildēja, ka Bībelē nav gadījumu, kad tiesneses būtu sievietes, kas nav saskaņā ar Bībeli. (Tiesnešu 4:4). Šajā tiesas prāvā par liecinieku tika izsaukts arī Austrālijas filiāles pārraugs un arī viņš nekaunīgi meloja, par ko viņam pat nācās

atvainoties tiesnesei, kad tika uzrādīti pierādījumi, kas atmaskoja viņa melus. Draudzes vecākie, kas liecināja ARK, tika padarīti par vainīgajiem, lai gan viņi bija sekojuši tiešiem filiāles norādījumiem. Arī viņi nespēja atbildēt uz daudziem ļoti vienkāršiem jautājumiem. Internetā ir pieejami neskaitāmi ieraksti no daudzām pedofilijas tiesas prāvām, kur liecinieki atsakās uzņemties atbildību par

pāridarījumiem un ir skaidri redzams, ka viņiem nerūp cietušie, kas mūsuprāt ir nepieņemami.

1. Daudzi mūsu publikācijās citētie avoti ir apšaubāmi un vairākos gadījumos sniegtā informācija ir tikai daļējs citāts, kas sagroza patieso orģinālā avota domu. Piemēram, grāmata ‘Life – How did it get here? By evolution or by creation’ satur vairāk kā 100 dažādus neprecīzus vai daļējus citātus no zinātniskiem avotiem, kas tiek izmantoti kā pamats grāmatā izvirzītajai domai. Ja tiek atrasti orģinālie avoti, tad ir skaidrs, ka autors nav domājis to, kas ir apgalvots liecinieku grāmatā. Vai Jehovam tiešām ir jāizmanto meli, lai cilvēki nonāktu pie pareizajiem secinājumiem? Viens šāds

piemērs: mūsu literatūrā pierādījumi tam, ka Jeruzāleme tika iznīcināta 607. gadā pirms mūsu ēras ir balstīti uz neprecīziem citātiem. Mūsdienās ir skaidri zināms un

zinātniski pierādīts, ka Jeruzāleme patiesībā tika iznīcināta 586. vai 587. gadā pirms mūsu ēras.

1. 1992. gadā liecinieki iestājās ANO kā (NGO) nevalstiska organizācija. Jehovas liecinieki izstājās no ANO tikai 2001. gada 8. oktobrī, kad šī informācija tika publiskota The Guardian žurnālā. Kā attaisnojumu savai rīcībai organizācija izmantoja aizbildinājumu, ka viņiem ir bijusi nepieciešama piekļuve ANO bibliotēkai,

kas ir vājš attaisnojums, jo izpētot ANO mājaslapā pieejamo informāciju, ir skaidrs, ka bibliotēka ir brīvi pieejama visiem, bet asociācija ar ANO sevī iekļauj daudz vairāk, kā tikai pieeju bibliotēkai. ([www.un.org/en/civil-society/watchtowerletter](http://www.un.org/en/civil-society/watchtowerletter))

1. Malāvijas un Meksikas jautājums 20 gadsimta 60 – 70 tajos gados. Meksikā brāļiem tika dota atļauja piekukuļot valsts amatpersonas un iegādāties politisko kartiņu, kas ļāva viņiem izvairīties no militārā dienesta. Šo lēmumu apstiprināja vadošā padome. Tajā pašā laikā Malāvijā, kur bija līdzīga situācija, brāļiem tika doti norādījumi ievērot politisko neitralitāti, kā rezultātā daudzi tika vajāti un nogalināti. Šāda liekulība mums nav pieņemama.

Šie un daudzi citi jautājumi ir tikai daļa no informācijas, ko mēs esam uzzinājuši par Jehovas lieciniekiem un mūsu sirdsapziņa vairs neļauj piederēt pie organizācijas, kas katru gadu maksā miljonus pedofilijas upuriem, bet atsakās atzīt un risināt šo problēmu. Tāpat mūsu sirdsapziņa atsakās pieņemt to, ka īsta mīlestība liek mums ignorēt radiniekus un draugus tikai tāpēc, ka viņu domas atšķiras no mūsējām. Mēs atsakāmies pieņemt turpmākus norādījumus visās dzīves jomās no astoņiem nepilnīgiem vīriešiem, kas paši ir atzinuši, ka nav Dieva iedvesmoti un interpretē Bībeli pēc sava prāta.

Lai gan mēs esam dziļi vīlušies organizācijā un pēc rūpīgas un padziļinātas avotu izpētes vairs neticam, ka tā ir patiesība, tas neattiecas uz individuāliem cilvēkiem liecinieku draudzē, Mēs saprotam, ka draudzes locekļiem tiek melots un viņi tic tam no visas sirds, tāpat kā mēs savulaik. Lai gan zinām, ka visticamāk vairs nekad ar jums nerunāsim (jūsu izvēle), vēlam jums visu to labāko un ceram, ka arī jūs ar laiku sapratīsiet patiesību.

26.01.2020 Paraksti: